નવી દિલ્હી : સરકાર દેશમાં પહેલી વખત પ્રાણીઓના કલ્યાણ માટે કાયદો બનાવવાની યોજના ધરાવે છે. તેની મદદથી પાલતુ પ્રાણીઓની શોપ્સ, કૂતરાનો ઉછેર અને એકવેરિયમમાં માછલીઓના ઉછેરની પ્રવૃતિને નિયંત્રિત કરી શકાશે.હાલના તબકકે આ પ્રકારની ધંધાકીય પ્રવૃતિના નિયમન અંગે કોઇ નિયમો નથી અને તેને લીધે પ્રાણીઓ પ્રત્યે ક્રૂરતા, અમાનવીય વર્તણૂક અને અયોગ્ય ઉછેર સામે કોઇ પગલાં લઇ શકાતાં નથી. કાયદા મંત્રાલયે આ તમામ પ્રવૃતિ અટકાવવા પર્યાવરણ, વન અને કલાઇમેટ ચેન્જ મંત્રાલયે મોકલેલી દરખાસ્તને મંજૂરી આપી છે.